Source: http://www.100sport.ro/2018/02/12/penicilina-iasi-pierde-la-lugoj-si-ramane-pe-ultimul-loc-in-divizia-a1-de-volei-feminin-rezultatele-complete-ale-etapei-a-15-a/
Timestamp: 2019-02-18 21:27:22+00:00

Document:
Penicilina Iaşi pierde la Lugoj şi rămâne pe ultimul loc în Divizia A1 de volei feminin. Rezultatele complete ale etapei a 15-a – Revista 100% Sport – Din pasiune pentru sport
Penicilina Iaşi pierde la Lugoj şi rămâne pe ultimul loc în Divizia A1 de volei feminin. Rezultatele complete ale etapei a 15-a
By Pohoata Narcis | 12 februarie 2018
Comentariile sunt închise pentru Penicilina Iaşi pierde la Lugoj şi rămâne pe ultimul loc în Divizia A1 de volei feminin. Rezultatele complete ale etapei a 15-a
Voleibalistele de la Penicilina Iaşi au ratat şansa de a părăsi ultima poziţie a clasamentului Diviziei A1, cedând cu 1-3 pe terenul formaţiei CSM Lugoj, într-un meci din etapa a 15-a. Gazdele au câştigat primele două seturi cu 25-19, respectiv 25-22, după care Penicilina a reintrat în meci, adjudecându-şi actul al treilea, cu 25-21. Ieşencele s-au aflat la conducere şi în setul 4, au avut la un moment dat 21-18, dar în cele din urmă au cedat pe final atât actul (22-25), cât şi meciul, cu 1-3. Oficialii ieşeni şi-au pus mari speranţe în acest meci, primul dintr-o serie de trei cu adversari accesibili, dar lipsa de concentrare din finalurile de set a privat echipa lui Rareş Puni de un rezultat bun în Banat.
Penicilina are două şanse mari de a urca în clasament în următoarele runde, când va întâlni pe teren propriu două dintre echipele din subsol, CSU Data Cluj şi Dinamo.
Rezultatele complete ale etapei a 15-a a Diviziei A1 de volei feminin:
Ştiinţa Bacău – CSM Târgovişte 2-3 (26-24, 13-25, 25-23, 18-25, 13-15)
Volei Alba Blaj – CSU Medicina Tg. Mureş 3-0 (25-20, 25-17, 25-12)
Agroland Timişoara – CSM Bucureşti 0-3 (12-25, 20-25, 26-28)
CSU Data Cluj – Dinamo Bucureşti 3-0 (25-18, 25-20, 25-18)
CSM Lugoj – Penicilina Iaşi 3-1 (25-19, 25-22, 21-25, 25-22)
Programul etapei viitoare, a 16-a: Dinamo – Volei Alba Blaj, Medicina Tg. Mureş – Ştiinţa Bacău, CSM Târgovişte – Agroland Timişoara, CSM Bucureşti – CSM Lugoj, Penicilina Iaşi – CSU Data Cluj.
Clasament: 1. CSM Bucureşti 42p, 2. Volei Alba Blaj 39p, 3. CSM Târgovişte 31p, 4. Ştiinţa Bacău 29p, 5. Agroland Timişoara 29p, 6. Lugoj 15p, 7. Dinamo 13p, 8. CSU Data Cluj 11p, 9. Medicina Tg. Mureş 7p, 10. Penicilina Iaşi 6p.
CSM Lugojpenicilina iasiRares PuniStiinta Bacauvolei

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 

CSM